Yhteiskunta toimii aamuvirkkujen ehdoilla – tutkijat pitävät yökukkujien kohtelua syrjintänä ja jopa kidutuksena

Monen iltavirkun tehokkaimmat tunnit jäävät hyödyntämättä, koska osa yhteiskunnasta toimii yhä kuin sähkövaloa ei olisi keksittykään, kirjoittaa kolumnissaan Anni Pasanen.

Uuden­vuoden aattona 1879 utelias väkijoukko tungeksi labora­toriossa piskui­sessa Menlo Parkin kylässä Yhdysvalloissa. Thomas Edison esitteli tuoretta keksintöään, hehkulamppua, haltioituneelle yleisölle. Hän hurmasi vierailijat räpsyttelemällä sipulin muotoisia lamppuja sytyksiin ja sammuksiin ja selitti kärsivällisesti, kuinka ne toimisivat jopa veteen upotettuina.